Չելսի (ֆուտբոլային ակումբ)

Չելսի (;  անգլերեն արտասանությունը՝ ), մասնագիտացված ֆուտբոլային ակումբ Լոնդոնի արևմուտքից, որը հանդես է գալիս անգլիական Պրեմիեր Լիգայում։ Ակումբը հիմնադրվել է 1905 թվականի մարտի 10-ին և իր պատմության մեծ մասը անց է կացրել Անգլիայի բարձրագույն դիվիզիոնում։

Ակումբի առաջին խոշոր հաջողությունը 1954-55 մրցաշրջանն էր, երբ նրանք հաղթեցին իրենց առաջին առաջնությունը։ «Չելսին» հաղթել է մի քանի առաջնություններում 1960-ական և 1970-ականներին, սակայն դրանից հետո խոշոր հաղթանակներ չի ունեցել, մինչև 1997 թ.: Վերջին տասնամյակը եղել է «Չելսիի» ամենահաջողակ շրջանը նրա պատմության մեջ, որը երբեմն անվանում են Աբրամովիչի դարաշրջան։ Այս տասնամյակում Չելսին հաղթել է Պրեմիեր լիգայի 2005, 2006 և 2010 մրցաշրջանները, և առաջին անգամ հասել Չեմպիոնների Լիգայի եզրափակիչ, որտեղ սակայն տասնմեկ մետրանոցներով պարտություն են կրել «Մանչեսթեր Յունայթեդ»-ից։ Սակայն դա չխանգարեց ակումբին 2012 թվականին հաղթել Չեմպիոնների Լիգան, իսկ 2013 թվականին՝ նաև Եվրոպայի Լիգան։

Չնայած իրենց անվանը, ակումբը Լոնդոնի Չելսի թաղամասից չէ, այլ նրան հարևան Ֆուլհեմ թաղամասից։ Ակումբի մարզադաշտն է «Սթեմֆորդ Բրիջը», որը կարող է տեղավորել մինչև 42.000 հանդիսական։

Չելսիի համազգեստի գույներն են՝ արքայական կապույտ վերնաշապիկ ու շորտեր, սպիտակ գուլպաներ։ Այս համադրությունն օգտագործվում է սկսած 1960 թվականից։ Ակումբի լոգոն փոփոխվել է մի քանի անգամ, որպեսզի ավելի արդիական լինի, իսկ ընթացիկ լոգոն, որի վրա պատկերված է առյուծ՝ ձեռքը գավազան, ընդունվել է 1950-ականներին։ Ակումբը՝ մարզադաշտ այցելուների միջին թվաքանակով, ունի հինգերորոդ ցուցանիշը անգլիական ֆուտբոլում։

 Պատմություն 

«Չելսին» հիմնադրվել է 1905 թվականի, մարտի 10-ին, Ծագող Արևի պանդոկում : Առաջին տարիներին ակումբն ունեցել է մի քանի փոքր հաջողություններ, և հաղթանակին ամենամոտն են եղել 1915 թվականի Գավաթի եզրափակիչում, որտեղ սակայն նրանք պարտություն կրեցին «Շեֆիլդ Յունայթեդ»-ից։ «Չելսի» մեծ համբավ ձեռք բերեց գնելով հայտնի խաղացողներ։

Երբ նախկին «Արսենալի» և Անգլիայի կենտրոնական հարձակվող Թեդ Դրեյքը դարձավ ակումբի մարզիչ՝ 1952-ին, նա փորձեց արդիականացնել ակումբը։ Նա հանեց ակումբի լոգոից Չելսիի թոշակառուների լոգոն, բարելավվեց երիտասարդների ռեժիմը, վերակառուցեց մարզադաշտը և տարավ «Չելսի»-ին դեպի իրենց առաջին խոշոր հաջողությանը՝ 1954-55 Գավաթի խաղարկության չեմպիոնությանը։

1964-65 թվականի մրցաշրջանում նրանք մոտ էին հետ-տրիկ անելու և հաղթելու երեք գավաթներ, սակայն հաջողությունն ուղեկցեց միայն Լիգայի խաղարկությունում, պարտվելով մյուս երկուսում։ Հետագայում նրանք հաղթեցին 1970 Գավաթի խաղարկությունը՝ հաղթելով «Լիդս Յունայթեդ»-ին 2-1 հաշվով, իսկ մյուս սեզոնում նրանք հաղթեցին ՈւԵՖԱ-ի Գավաթակիրների Գավաթը։
1970-ականների վերջը և 1980-ականների սկիզբն անհանգիստ ժամանակներ էին ակումբի համար, ամբիցիոզ փոփոխությունները խարխլեցին ակումբի ֆինանսական վիճակը, և շատ հայտնի խաղացողներ հեռացան ակումբից։ Հետագայում խնդիրներ են առաջանում երկրպագուների շրջանում խուլիգանական տարրի առկայությամբ։ 1982 թվականին ակումբը, մեկ ֆունտ ստերլինգով վաճառվում է Քեն Բեյթսին, սակայն «Սթեմֆորդ Բրիջը» վաճառվել էր մի այլ ընկերությանը, նշանակում էր, որ ակումբը կարող է կորցնել իր մարզադաշտը։ Շուտով ակումբը կարող էր հայտնվել Երրորդ Դիվիզիոնում, սակայն նոր մարզիչ Ջոն Նիլը կարճ ժամանակամիջոցում և չնչին ծախսերով հավաքեց մի նոր, տաղանդավոր թիմ, և 1984 թ. տարավ նրանց Երկրորդ Դիվիզիոնը հաղթելուն։ Ակումբն անմիջապես վերադարձավ Բարձրագույն Առաջնություն, սակայն 1988 թվականին նորից հայտնվեց Երկրորդ Դիվիզիոնում, որտեղ 1989 թվականին դարձյալ հաղթելով, վերադարձավ Բարձրագույն Առաջնություն։
Շուտով, մարզադաշտի սեփականատեր բանկի աղքատացումից հետո, ակումբը հետ գնեց մարզադաշտը։

Պրեմիեր Լիգայի ձևավորումից հետո ակումբը լուրջ հաջողությունների չհասավ մինչև 1996 թվական, երբ մարզիչ նշանակվեց Եվրոպայի տարվա խաղացող Ռուդ Գուլիտը, ով գնեց մի շարք բարձրակարգ խաղացողների և ակումբը հաղթեց 1997 թվականի Գավաթի խաղարկությունը, նորից դառնալով Անգլիայի թոփ-թիմերից մեկը։ Շուտով Ռուդ Գուլիտը փոխարինվեց Ջանլուկա Վիալիով, ով թիմը տարավ դեպի 1998 Գավաթի խաղարկության եզրափակիչ և 1998 թվականի ՈւԵՖԱ Գավաթակիրների Գավաթի խաղարկության եզրափակիչ և ՈՒԵՖԱ Չեմպիոնների Լիգայի քառորդ եզրափակիչ 2000 թվականին։ Վիալլին փոխարինվեց մեկ այլ իտալացի մարզիչով՝ Կլաուդիո Ռանիերիով, ով տարավ Չելսիին 2002 թվականի Գավաթի եզրափակիչ և 2002-03 Չեմպիոնների Լիգայի խաղարկության որակավորման փուլ։
2003 թվականի Հունիսին, Բեյթսը վաճառեց «Չելսին» ռուսաստանցի միլիարդատեր Ռոման Աբրամովիչին՝ 140 միլիոն ֆունտ ստերլինգով, ով ծախսեց 100 միլլոն ֆունտ ստերլինգ նոր խաղացողներ գնելու համար, սակայն Ռանիերին չկարողացավ նվաճել նոր մրցանակներ և փոխարինվեց պորտուգալիացի մարզիչ Ժոզե Մոուրինյոյով։ Նրա շնորհիվ «Չելսին» դարձավ հինգերորդ Անգլիական թիմը, երկու անընդմեջ սեզոններում հաղթանակ տոնեց (2004-05, 2005 - 06 սեզոնները), ինչպես նաև Անգլիայի գավաթը (2007) և երկու Լիգայի խաղարկություններ (2005 և 2007)։ Աբրամովիչի հետ տեղի ունեցած կոնֆլիկտի պատճառով 2007-ի Սեպտեմբերին Մոուրինյոն փոխարինվեց Աբրահամ Գրանտով, ով տարավ ակումբը դեպի իրենց առաջին Չեմպիոնների լիգայի եզրափակիչը, որում նրանք պարտվեցին տասնմեկ մետրանոցներով «Մանչեսթեր Յունայթեդին»։ Գրանտը ազատվեց մի քանի օր անց, և փոխարինվեց Լուիս Ֆելիպե Սկոլարիով։

Սկոլարին մնաց ղեկին յոթ ամիս և ազատվեց աշխատանքից ակումբի վատ արդյունքների պատճառով։ Նոր Ռուսաստանի ֆուտբոլի ազգային հավաքականի գլխավոր մարզիչ Գուս Հիդինկը նշանակվեց մարզիչ մինչև 2008-09 թվականների սեզոնի վերջ։ Նա հասցրեց թիմը երկրորդ՝ 2009 թվականի Գավաթի եզրափակիչ։ Երկու օր անց նախկին «Միլանի» գլխավոր մարզիչ Կառլո Անչելոտտին հաստատվեց «Չելսիի» նոր մարզիչ, և հենց առաջին տարում թիմը նվաճեց Անգլիայի Գավաթը և Անգլիայի Պրեմիեր Լիգան։ Այդ սեզոնում «Չելսին» դարձավ անգլիական առաջին թիմը, որը խփեց 100 գոլից ավելի մեկ մրցաշրջանում, սկսած 1963 թվականից։ Հաջորդ սեզոնի նախօրեին «Չելսիից» հեռացան մի շարք աստղեր։ «Չելսին» սեզոնը սկսեց բավական հաջող, սակայն արդեն միջնամասում սկսեց կրել մի շարք պարտություններ և նույնիսկ մի պահ ընկավ չորրորդ հորիզոնականը։ Սակայն Դրոգբայի մալարիայից ապաքինվելուց և մարզավիճակ ձեռք բերելուց հետո, «Չելսին» տարավ մեծ թվով հաղթանակներ և նաև հաղթեց, «Մանչեթեր Յունայթեդին» 2:1 հաշվով։ «Չելսին» կարողացավ միավորների տարբերությունն առաջին տեղում գտնվող «Մանչեսթեր Յունայթեդից» կրճատել մինչև երեք միավորի։ Սակայն այսպես կոչված «Ոսկե Խաղում», «Չելսին» պարտվեց, «Մանչեսթեր Յունայթեդին» 1:2 հաշվով և կորցրեց չեմպիոն դառնալու հնարավորությունները։ Չելսին նաև հասավ Չեմպիոնների լիգայի 1/4 եզրափակիչ, որտեղ երկու խաղերում էլ պարտվեց, «Մանչեսթեր Յունայթեդին»։ Իսկ սեզոնի վերջին՝ Էվերտոն-Չելսի խաղից եկու ժամ անց, որտեղ Չելսին պարտվեց 1:0 հաշվով, Կարլո Անչելոտին ազատվեց աշխատանքից։
Դրանից հետո մարզչի պաշտոնի գլխավոր թեկնածուն Գուս Հիդինկն էր։ Սակայն արդեն հունիսին լուրեր պտտվեցին այն մասին, որ նոր մարզիչ կարող էր նշանակվել «Պորտո ՖԱ»-ի 33-ամյա մարզիչ Անդրե Վիլլաշ-Բոաշը, ով այդ մրցաշրջանում հաղթել էր Պորտուգալիայի ֆուտբոլի առաջնությունը, գավաթն ու Եվրոպայի Լիգան։ Նրա համար Պորտոն պահանջում էր 15.000.000 ֆունտ ստերլինգ, որ շուտով վճարեց Ռոման Աբրամովիչը։ Հունիսի 22-ին, աշխատանքից հեռանալուց հետո, Վիլլաշ-Բոաշը նշանակվեց Չելսիի գլխավոր մարզիչ։ Սակայն ակումբի վատ արդյուքների պատճառով՝ 2012 թվականի մարտի 4-ին՝ Վեստ Բրոմվիչ Ալբիոն ՖԱ-ից 1:0 պարտվելուց հետո, Անդրե Վիլլաշ-Բոաշը հեռացվեց գլխավոր մարզչի պաշտոնից։ Մինչև մրցաշրջանի ավարտը ակումբի ժամանակավոր ղեկավարությունը հանձնվեց Ռոբերտո Դի Մատեոյին, ով բարելավելով թիմի խաղն ու արդյունքները, հասցրեց «Չելսիին» Չեմպիոնների Լիգայի եզրափակիչ՝ հաղթելով այդ առաջնության գործող չեմպիոն Բարսելոնային և նվաճեց Անգլիայի Գավաթը՝ հաղթելով եզրափակիչում «Լիվերպուլին»։ Հասնելով Չեմպիոնների Լիգայի եզրափակիչ Չելսին հաղթեց Բավարիայի Մյունխենին հետխաղային 11 մետրանոցներով՝ 4:3 և դարձավ Չեմպիոնների Լիգան հաղթած առաջին լոնդոնյան ակումբը։ Սակայն արդեն մյուս մրացաշրջանում «Յուվենտուսից» կրած պարտության պատճառով «Չելսին» չկարաողացավ հաղթահարել Չեմպիոնների Լիգայի խմբային փուլը, որի պատճառով էլ 2012 թվականի նոյեմբերի 21-ին Ռոբերտո Դի Մատեոն ազատվեց աշխատանքից։ Նրա փոխարեն ակումբ հրավիրվեց իսպանացի Ռաֆայել Բենիտեսը, ում գլխավորությամբ ակումբը հաղթեց Եվրոպայի Լիգան։ 2013 թվականի ամռանը որպես մարզիչ վերադարձավ Ժոզե Մուուրինյոն։ Մոուրինյոյի գլխավորությամբ «Չելսին» հաղթեց Ֆուտբոլային Լիգայի գավաթը և Պրեմիեր Լիգան։ 2015-16 մրցաշրջանում «Չելսին» գրանցեց իր վերջին 20 տարիների վատագույն արդյունքն առաջնությունում՝ գրավելով 10-րդ հորիզոնականը։ Այնուամենայնիվ, հաջորդ մրցաշրջանում նոր նշանակված մարզիչ Անտոնիո Կոնտեի գլխավորությամբ «Չելսին» հաղթեց իր 6-րդ Պրեմիեր Լիգայի գավաթը

 Սթեմֆորդ Բրիջ 


Չելսին իր պատմություն մեջ ունեցել է ընդամենը մեկ մարզադաշտ՝ «Սթեմֆորդ Բրիջը», և այն օգտագործվել է սկսած ակումբի հիմնադրումից։ Այն պաշտոնապես բացվել է 1877 թվականի ապրիլի 28-ին։ Նրա գոյության առաջին 28 տարիների ընթացքում օգտագործվել է բացառապես «Լոնդոն Աթլետիկս» ակումբի կողմից և միայն աթլետիկայի համար։ 1904 թ. մարզադաշտը գնվեց գործարար Գաս Միրսի և նրա եղբայր Ժոզեֆ Միրսի կողմից, ով արդեն մոտակայքում գնել էր հողատարածք և ցանկանում էր այնտեղ անցկացնել ֆուտբոլային հանդիպումներ։

Մարզադաշտը նախագծված է Միրս ընտանիքի կողմից, իսկ կառուցված՝ ճարտարապետ Արչիբալդ Լեիչի կողմից։ Նրանք առաջարկեցին վարձով տալ դաշտը «Ֆուլհեմ»-ին, բայց ձախողվեցին։ Եվ Միրս ընտանիքը որոշեց հիմնել սեփական ֆուտբոլային ակումբը՝ Չելսին։ Ակումբների մեծ մասի մարզադաշտերը հիմնվել են իրենց ստեղծումից հետո, սակայն Չելսին ստեղծվեց Ստեմֆորդ Բրիջի համար։ Քանի որ Ֆուլհեմ անունով ակումբ գոյություն ուներ, և Կեսինգթոն, Ստեմֆորդ Բրիդջ և Լոնդոն անունները մերժվեցին, ակումբի անվանում ընտրվեց «Չելսին»։

Սկզբնապես Ստեմֆորդ Բրիջը նախատեսված էր տեղավորել մինչև 100, 000 հանդիսական։ Վաղ 1930-ական թթ. դաշտի հարավային մասը տանիքապատվեց և սկսեց կոչվել Շեդ Էնդ, որտեղ հավաքվում էին Չելսիի ամենահավատարիմ երկրպաագուները, հատկապես 1960-ական, 70-ական և 80-ական թթ.:

Ուշ 1960-ական և վաղ 70-ական թթ., ակումբի ղեկավարությունը որոշեց արդիականացնել Ստեմֆորդ Բրիդջը, դրանից հետո այն կընդուներ մինչև 50, 000 հանդիսական։
Վերանորոգումը սկսեց վաղ 1970-ական թթ. Իսթ Սթենդում, բայց աշխատանքը ձգձգվեց մինչև 1990-ական թթ. կեսերը։ Հյուսիսային, հարավային և արևմտյան հատվածները տեղափոխվեցին դաշտին ավելի մոտ, և այս գործընթացը ավարտին հասցվեց 2001 թ.:
Երբ «Սթեմֆորդ Բրիջը» Քեն Բեյթսի ժամանակաշրջանում վերանորոգվեց, շատ լրացուցիչ կառույցներ նույնպես ավելացվեցին մարզադաշտին, օրինակ՝ երկու հյուրանոց, ճաշարաններ, Չելսի հանրախանութը, այցելուների համար ստեղծված Չելսի Սպորտի Աշխարհ ցուցահանդեսը։ Այս ամենը կատարվեց ավելի շատ հանդիսական ապահովելու համար, սակայն հաջողության չհասավ և 2003 թ. Չելսին գնվեց Աբրամովիչի կողմից։ Շուտով որոշում ընդունվեց փակել Չելսի Գյուղ բրենդը, և ուշադրություն դարձնել Չելսիին, որպես ֆուտբոլային ակումբ։

Ներկայումս դաշտը պատկանում է «Չելսի Պիտչ Օուներզ» կազմակերպությանը, որի բաժնետերերը Չելսիի երկրպագուներն են։ Կազմակերպությունը ստեղծվել է, որպեսզի դաշտը այլևս չվաճառվի գործարարներին։ Ինչպես նաև, եթե Չելսին տեղափոխվի այլ դաշտ, այն այլևս չի կարողանա օգտագործել Չելսի անվանումը։
Չելսիի մարզանքների դաշտը Կոբհեմ Սրեյն է։ Չելսին այստեղ է հաստատվել 2004 թ., այն բանից հետո, երբ նրանց նախկին մարզումների դաշտը՝ «Հարլինգտոնը» գնվեց «Քուինս Պարկ Ռեյնջերսի» կողմից 2005 թ.: Նոր դաշտում հարմարանքների ստեղծումը ավարտվեց 2007 թ.:

Ակումբը որոշել է դաշտի տարողությունը մեծացնել մինչև 50, 000։ Այն բանի պատճառով, որ դաշտը գտնվում է մեծ մայրուղու վրա, իսկ դիմացը գտնվում են երկու երկաթուղիներ, հանդիսականները կարող են մուտք գործել միայն Ֆուլհեմ փողոցի մուտքով։
Սթեմֆորդ Բրիջն օգտագործվել է այլ սպորտային միջոցառումների համար սկսած 1905 թ.: Այն ընդունել է Անգլիայի Գավաթի եզրափակիչը 1920-1922 թթ., ինչպես նաև տասը Անգլիայի Գավաթի կիսաեզրափակիչներ (վերջինը 1978 թ.), և երեք Անգլիայի միջազգային հանդիպումներ, վերջինը 1932 թ.: Իսկ 1905 թ. հոկտեմբերին այն ընդունեց ռեգբիի հանդիպում Օլ Բլաքսի և Միդլի միջև և 1914 թ. բասկետբոլային հանդիպում «Նյու Յորք Հսկաների» և «Չիկագո Ուայթ Սոքսի» միջև հանդիպումը։ Այստեղ նաև անցկացվել է բոքսային հանդիպում աշխարհի թեթևքաշային չեմպիոն Ջիմի Վայլդի և Ջո Կոննի միջև1918, Սթեմֆորդ Բրիջը ընդունել է կրիկետի առաջին միջազգային հանդիպումը, Էսսեքսի և Վեսթ Ինդիսի միջև 1980 թ.: Այն նաև եղել է տնային մարզադաշտը «Լոնդոն Մոնարխս» ամերիկյան ֆուտբոլի թիմի համար 1997 թ.Veysey, Wayne (24 May 2005), QPR take over Chelsea training ground, Evening Standard:

 Խորհրդանիշներ 
 Լոգո 

Սկսած ակումբի հիմնադրումից, Չելսին ունեցել է յոթը լոգո։ 1905 թ. Չելսիի լոգոն ընդունվեց Չելսիի թոշակառուի պատկերը, և որի պատճառով ակումբի մականունը մնաց թոշակառուներ մինչև մյուս դարի կեսերը, նույնիսկ այդ անվանումը հայտնվեց հագուստի վրա։ Տեդ Դրեյքի 1952 թ. արդիականացման մաս էր կազմում նոր լոգո ընդունելը։ Եվ ընդուվեց նոր և շատ պարզ լոգո, որի վրա պատկերված էր Չելսի Ֆուտբոլային Ակումբ (Chelsea Football Club-C.F.C.) անվան առաջին տառերը, այն մնաց մեկ տարի։

1953 թ. ընդունվեց նոր լոգո, որի վրա պատկերված էր կապույտ առյուծ, որ նայում էր հետ և բռնում էր գավազան, այն մնաց երեք տասնամյակ։ Այս լոգոն հիմնված էր Չելսիի Մետրոպոլիտենի զինանշանի և Չելսիի ազնվական տերերի զինանշանի վրա։ Պատկերված էր նաև չորս վարդ, որոնք խորհրդանշում էին Անգլիայի, Հյուսիսային Իռլանդիայի, Ուելսի և Շոտլանդիայի ֆուտբոլի հավաքականները։ Այս առաջին լոգոն էր, որ պատկերվեց հագուստի վրա, քանզի այդ ավանդույթն ի հայտ եկավ 1960-ականներին։

1986 թ.արդեն Չելսիի տեր Կեն Բենաթսը դարձյալ փոխեց Չելսիի լոգոն, ավելի արդիական դարձնելու համար։ Այս անգամ առյուծը արդեն ավելի բնական էր երևում, և դեղին էր, այլ ոչ կապույտ։ Այն մնաց 19 տարի, որոշ փոքր փոփոխություններով։ Սակայն երկրպագուները ցանկացան, որպեսզի վերականգնվի հին լոգոն, և 2004 թ. որոշում ընդունվեց դարձյալ փոխել լոգոն։ Նոր լոգոն ընդուվեց 2005-06 սեզոնի նախօրյակին, որի վրայի առյուծը դարձյալ կապույտ էր։

 Հիմն 

Blue is the Colour երգը () գրվել է 1972 թ.՝ հետագայում դառնալով ակումբի պաշտոնական հիմնը։ Առաջին անգամ կատարվելուց հետո այն գրավեց հինգերորդ տեղը Մեծ Բրիտանիայում։ Հետագայում White is the Colour () երգը գրվեց և դարձավ կանադական, «Վանկուվեր Ուայտկեպսի» հիմնը։ Այս և «Լիվերպուլի» հիմներն ամենաճանաչվածներն են Անգլիայում։

 Թալիսման 
Ակումբի պաշտոնական թալիսմանն Առյուծ Սթեմֆորդն է, որն այդպես է կոչվել ի պատիվ Սթեմֆորդ Բրիջի։ Այն կրում է այն համազգեստը, որը կրում է թիմը տվյալ սեզոնում։ Նրա պարտականությունների մեջ է մտնում երկրպագուներին զվարճացնելը Սթեմֆորդ Բրիջում և հյուրընկալվելիս, ինչպես նաև մասնակցությունը ակումբի հաղթանակը տոնելուն։ 2005 թ. օգոստոսի 1-ին Չելսիի աշխատակիցները հայտնաբերեցին թալիսմանի՝ առյուծի հագուստի կորուստը։ Ինչպես պարզվեց գողությունը տեղի է ունեցել հուլիսի 23-ին երկու անհայտ անձանց կողմից, որոնց սակայն նկարահանել էր գաղտնի տեսախցիկը։ Շուտով ակումբը հայտարարություն արեց, որտեղ խնդրում էր վերադարձնել հագուստը.

2010 թ. ապրիլի 25-ին Առյուծ Սթեմֆորդը մասնակցեց Լոնդոնյան Մարաթոնին և հավաքեց 10 000 ֆունտ ստերլինգ, որն ուղվեց Օգնել Լոնդոնի Երեխային բարեգործական ֆոնդին։

 Համազգեստ 
ԺամանակաշրջանՀամազգեստՀովանավոր1968-1981 Umbroչի եղել1981-1983 Le Coq Sportif1983-1984 Gulf Air1984-1986չի եղել1986-1987 Chelsea Collection* Grange Farm  Bai Lin Tea1987-1993 Umbro Commodore1993-1994 Amiga1994-1997 Coors1997-2001 Autoglass2001-2005 Fly Emirates2005-2006 Samsung Mobile2006-2008 Adidas2008-2015 Samsung2015-2017Yokohama2017-ներկաNike
«Չելսիի» համազգեստը մշտապես եղել է կապույտ, չնայած սկզբնական տարբերակը ավելի բաց էր քան ներկայինս, և ի տարբերություն այսօրվա տաբատները ճերմակ էին, իսկ գուլպաները մուգ կապույտ։ Բաց կապույտի հեղինակն էր այն ժամանակվա ակումբի նախագահ Իրլ Կադոգանը։ Բաց կապույտ վերնաշապիկները կարճատև կյանք ունեցան, և փոխարինվեցին արիստոկրատ կապույտով 1912 թ։ 1960-ական թթ. Չելսիի մարզիչ Տոմի Դոչերտին դարձյալ փոխեց համազգեստը, անցնելով կապույտ տաբատների (որոնք այդպիսին էլ մնացին) և սպիտակ գուլպաների, հուսալով, որ նոր համազգեստն ավելի արդիական և առանձնացնող կլինի, քանի որ ոչ մի ուրիշ թիմ չէր օգտագործում այդպիսի գունային համադրություն; այս համազգեստն առաջին անգամ հայտնվեց խաղացողների վրա 1964-65 թ թվականի սեզոնում։ Սպիտակ գուլպաները մշտապես պահպանվել են, չհաշված 1985-ից 1992 թթ., երբ նրանք փոխարինվեցին կապույտով։
«Չելսիի» ավանդական երկրորդ համազգեստը ամբողջությամբ դեղին կամ էլ ամբողջությամբ ճերմակ է՝ կապույտ շերտերով։ Առաջին անգամ սև և սպիտակ շերտերով երկրորդ համազգեստը ներկայացվեց 1960-ական թթ., ներշնչված «Ինտերի» համազգեստով, դարձյալ Դոչեստի առաջարկությամբ։ Մեկ այլ հետաքրքիր համադրություն օգտագործվեց 1980-ական թթ., այն ամբողջությամբ կանաչ էր, մի ուրիշը կարմիր և սպիտակ էր, ներկայացված 90-ականներին թթ.:
«Չելսիի» համազգեստը արտադրվում է Adidas-ի կողմից, պայմանագիրը սկսել է գործել 2006 թ. և կգործի մինչև 2011 թ.: Անցյալում այն արտադրվել է Umbro (1968-81), Le Koq Sportfit (1981-86), «Չելսիի» հավաքածու (1986-87) և դարձյալ Umbro (1987-2006) ֆիրմաների կողմից։ Չելսիի առաջին համազգեստի հովանավորը եղել է Gulf Air-ը, 1983-84 սեզոնում։ Հետագայում՝ հովանավորվել է Grayng Farmzi, Bajn Li Tey-ի և իտալական ընկերություն «Simod»-ի կողմից, մինչև երկարատև պայմանագիրը համակարգիչ արտադրող Kommodor International-ի հետ 1989 թ.: Հովանավորվել է նաև Kurz-ի կողմից (1995-97), Autoglass-ի (1997-2001), Fly Emirates-ի (2001-05) կողմից։ Ներկայումս «Չելսիի» համազգեստի հովանավորը Samsung-ն է, ով վերցրեց այդ դերակատարությունը Samsung Moblie-ից 2007-08 թթ.:
 Այլ հովանավորներ։
 Viagogo - Չելսիի խաղերի տոմսերի վերավաճառման պաշտոնական հովանավորը։
 EA Sports - ակումբի խաղերի ցուցադրման պաշտոնական հովանավորը։.
 Dolche & Gabbana - ակումբի պաշտոնական դերձակը։
 Laurent Perrier - այս շամպայն արտադրող ընկերությունը պարտավոր է խմիչքով ապահովել տոնակատարությունները նշելու ժամանակ։
 188BET - բուքեմեյկերյան ընկերություն։
 Thomas Cook Sport - տուրիստական ընկերություն
 Lucozade Sport - պաշտոնական ըմպելիքը։
 Համազգեստի պատմությունը

 Հատուկ համազգեստեր

 Դարպասապահի համազգեստերը


 Աջակիցներ և մրցակիցներ 
«Չելսին» ունի հինգերորդ ամենաբարձր միջին այցելուների ցուցանիշը անգլիական ֆուտբոլում և շարունակաբար գրավում է 40, 000 երկրպագուների «Սթեմֆորդ Բրիջ», նրանք են հինգերորդ լավագույն աջակցություն ունեցող թիմը Պրեմիեր Լիգայում 2009-10 սեզոնում, միջինը՝ 41, 423: Չելսիի ավանդական երկրպագուները Մեծ Լոնդոնի շրջանից են, և ընդգրկում է աշխատավոր խավը, ինչպես նաև ունևորների խավը։ Կան նաև շատ անգլիական և միջազգային աջակից-ակումբներ։

Չելսին չունի այնպիսի մրցակիցներ ինչպիսին Մերսեյսայդյան Դերբին և Հյուսիս-Լոնդոնյան Դերբին, նրանց Արևմտա-Լոնդոնյան Դերբին ընդդեմ «Ֆուլհեմի» կամ, «Քուինս Պարկ Ռեյնջերսի» դեմ այնքան էլ ճանաչված չէր այն բանի պատճառով, որ թիմերը գտնվել են տարբեր դիվիզիոններում և հետապնդել են տարբեր նպատակներ։ 2004 թ. «Չելսիի» երկրպագուների շրջանում անցկացվեց հարցում, ըստ որի նրանք համարում են ակումբի գլխավոր մրցակիցները (հերթականությամբ)՝ «Արսենալ», «Տոտենհեմ» և «Մանչեսթեր Յունայթեդ»։
Նրանց մրցակցությունը, «Տոտենհեմի» հետ առաջացել է 1967 թ. Անգլիայի Գավաթի Եզրափակչից հետո, որն առաջինն էր երկու լոնդոնյան ակումբների միջև։ Գոյություն ունի նաև ուժեղ մրցակցություն «Չելսիի» և «Լիդս Յունայթեդի» միջև, որն առաջացավ 1960-ական և 1970-ական թթ. վիճելի խաղերից հետո, հատկապես 1970 թ. Անգլիայի Գավաթի Եզրափակիչը։ Մրցակացություն կա նաև, «Լիվերպուլի» հետ, հատկապես մի քանի վիճելի խաղերից և ոգի-գոլից (Լուիս Գարսիայի կողմից) հետո, որը «Չելսիին» դուրս թողեց պայքարից Չեմպիոնների Լիգաի 2004-05 սեզոնից։
1970-ական 1980-ական թթ.հատկապես, «Չելսիի» երկրպագուներն ասոցացվում էին ֆուտբոլային խուլիգանության հետ։

 Ռեկորդներ 

«Չելսիի» ամենաշատ դաշտում հայտնված խաղացողը, նախկին թիմի ավագ Ռոն Հարիսն է, ով խաղացել է 795 խաղ ակումբի կազմում 1961 և 1980 թթ. միջև։ Իսկ ամենաշատ խաղացած դարպասապահը Պիտեր Բոնետտին է, ով խաղացել է 729 հանդիպում (1959-79)։ 103 անգամ, որպես Անգլիայի Հավաքականի ավագ (101-ը ակումբում), Ֆրենկ Լեմպարդը՝ «Չելսիի»՝ հավաքականում ամենաշատ խաղ անցկացրած խաղացողն է։

Ֆրենկ Լեմպարդը «Չելսիի» բոլոր ժամանակների ամենաշատ գոլ խփած խաղացողն է՝ 211 գոլ 648 խաղում (2001-14)։ Եվս ութ խաղացող խփել են ավելի քան 100 գոլ Չելսիի համար։ Ջորջ Հիլսդոն (1906-12), Ջորջ Միլս (1929-39), Ռոյ Բենտլի (1948-56), Ջիմի Գրիվզ (1957-61), Բոբի Թամբլինգ (1959-70), Պիտեր Օսգուդ (1964-74 և 1978-79), Կերի Դիքսոն (1983-92), Ֆրենկ Լեմպարդ (2001-ներկա) և Դիդիե Դրոգբա (2004-2012 և 2014-2015։ Դիքսոնը 193 գոլով, Տամբլինգից հետո երկրորդն է։ Գրիվզը մեկ սեզոնում ամենաշատ գնդակներն է խփել (43, 1960-61 թթ.)։

Պաշտոնապես, Չելսիի ամենաշատ հանդիսականները եղել են Առաջին Դիվիզիոնի հանդիպմանը, «Արսենալի» հետ հոկտեմբերի 12-ին, 1935 թ.՝ 82, 905: Սակայն գրանցվել է նաև 100, 000 հանդիսականների թիվ, ընկերական հանդիպման ժամանակ, սովետական «Դինամո Մոսկվայի» դեմ՝ Նոյեմբերի 13, 1945։ Սակայն «Սթեմֆորդ Բրիջի» վերանորոգումից հետո, երբ տեղադրվեցին նստատեղեր, ռեկորդը դժվար փոխվի։ Ներկայումս «Սթեմֆորդ Բրիջը», պաշտոնապես, կարող է ընդունել մինչև 41, 841 հանդիսական։

 Չելսին հանրաճանաչ մշակույթում 
1930 թ. «Չելսին» ներկայացվեց ամենահին ֆուտբոլային ֆիլմում՝ «Մեծ խաղը»։ Մի ժամանակ Չելսիի կենտրոնական հարձակվող, Ջեկ Կոկը, ով այն ժամանակ խաղում էր «Միլուոոլի» համար, ֆիլմի աստղն էր և որոշ սցենաներ նկարահանվել են «Սթեմֆորդ Բրիջում», ներառյալ դաշտը և հանդերձարանները։ Նկարահանվեցին նաև «Չելսիի» խաղացողներ Անդրիու Վիլսոնը, Ջեորջ Միլսոնը, և Սեմ Միլինգտոնը։ «Չելսին» նկարահանվել է նաև հնդկական Ջհում Բարաբար Ջհում ֆիլմում։

1933 թ. մի երգ գրվեց՝ այն օրը, երբ «Չելսին» գնաց և հաղթեց գավաթը։ .

Blue is the Colour-ը գրվել է 1972 թ. Անգլիայի գավաթի եզրափակչին, ողջ «Չելսիի» թիմը երգեց այն, այդ տարի այն գրավեց հինգերորդ տեղը։

 Չելսի Կանանց 

Չելսին ունի նաև կանանց թիմ՝ Չելսի Կ.Ֆա։ Այն ստեղծվել է 2004 թ.: Նրանց տնային դաշտը Իմպերիալ Ֆիլդսն է, որը նաև, «Թութինգ» և «Միտչամ Յունայթեդի» տնային դաշտն է։ Այն հաղթել է 2003, 2004, 2006, 2007, 2008, 2009 և 2010 թվականների գավաթները, և բարձրացել Առաջին Դիվիզիոն։ 2009-10 թթ., նրանք գրավեցին 3-րդ տեղը Առաջին Դիվիզիոնում, ինչը նրանց մեծագույն նվաճումն է։ Ջոն Տերին, Չելսիի տղամարդկանց ակումբի կապիտանը, նաև Չելսի Կ. ՖԱի նախագահն է։

 Ներկա կազմ 
2017 թվականի սեպտեմբերի 4-ի դրությամբ

 13px|Ավագ

 15px

 Վարձավճարով տրված ֆուտբոլիստներ 

 (Շեֆիլդ Յունայթեդում մինչև հունիսի 30-ը, 2018)
 (Ուոկինգում մինչև հունիսի 30-ը, 2018)
 (Ֆորեստ Գրին Ռովերսում մինչև հունիսի 30-ը, 2018)
 (Չիպենհեմ Թաունում մինչև հունիսի 30-ը, 2018)
 (Հալլ Սիթիում մինչև հունիսի 30-ը, 2018)
 (Վիտեսում մինչև հունիսի 30-ը, 2018)
 (Չառլտոն Ատլետիկում մինչև հունիսի 30-ը, 2018)
 (Հալլ Սիթիում մինչև հունիսի 30-ը, 2018)
 (Ֆուլհեմում մինչև հունիսի 30-ը, 2018)
 (Գչոնինգենում մինչև հունիսի 30-ը, 2018)
 (Վիտեսում մինչև հունիսի 30-ը, 2018)
 (Կասիմպաշայում մինչև հունիսի 30-ը, 2018)
 (Հալլ Սիթիում մինչև հունիսի 30-ը, 2018)
 (Ստոկ Սիթիում մինչև հունիսի 30-ը, 2018)
 (Վասլանդ Բևերենում մինչև հունիսի 30-ը, 2018)
 (Միդլսբրոյում մինչև հունիսի 30-ը, 2018)
 (Բիրմինգհեմ Սիթիում մինչև հունիսի 30-ը, 2018)

 (Վիտեսում մինչև հունիսի 30-ը, 2018)
 (Դոնկաստեր Ռովերսում մինչև հունիսի 30-ը, 2018)
 (Քրիսթալ Փելասում մինչև հունիսի 30-ը, 2018)
 (Վիտեսում մինչև հունիսի 30-ը, 2018)
 (Ամյենում մինչև հունիսի 30-ը, 2018)
 (Հադերսֆիլդ Թաունում մինչև հունիսի 30-ը, 2018)
 (Պարտիզանում մինչև հունիսի 30-ը, 2018)
 (Սպարտակ Մոսկվայում մինչև հունիսի 30-ը, 2018)
 (Ֆուլհեմում մինչև հունիսի 30-ը, 2018)
 (Ռոստովում մինչև հունիսի 30-ը, 2018)
 (ՊՍՎ Էյնդհովենում մինչև հունիսի 30-ը, 2018)
 (Սթիվենիջում մինչև հունիսի 30-ը, 2018)
 (Սուոնսի Սիթիում մինչև հունիսի 30-ը, 2018)
 (Բրայթոն ընդ Հոուվ Ալբիոնում մինչև հունիսի 30-ը, 2018)
 (Տամպիկո Մադերոյում մինչև հունիսի 30-ը, 2018)
 (Բարնսլիում մինչև հունիսի 30-ը, 2018)

 Տարվա խաղացող (1967-2017) 

ՏարիՀաղթող1967 Պիտեր Բոնետի1968 Չարլի Քուկ1969 Դավիդ Վեբ1970 Ջոհն Հոլլինս1971 Ջոհն Հոլլինս1972 Դավիդ Վեբ1973 Պիտեր Օսգուդ1974 Գարի Լոկ1975 Չարլի Քուկ1976 Ռայ Ուիլկինս1977 Ռայ Ուիլկինս1978 Միկի Դրոյ1979 Տոմի Լանգլեյ1980 Կլիվ Ուալկեր1981 Պետար Բորոտա1982 Մայկ Ֆիլլերի1983 Ջոեյ Ջոնս1984 Պատ Նեվին1985 Դավիդ Սպիդի1986 Էդի Նիեդզվիկի1987 Պատ Նեվին1988 Տոնի Դորիգո ՏարիՀաղթող1989 Ջրահամ Ռոբերտս1990 Կեն Մոնկու1991 Անդի Տաուսենդ1992 Պաուլ Էլիոտ1993 Ֆրենկ Սինկլայր1994 Ստիվ Կլարկ1995 Իռլանդ Ջոհնսոն1996 Ռուդ Գուլիտ1997 Մարկ Հյուջս1998 Դենիս Վայզ1999 Ջանֆրանկո Զոլա2000 Դենիս Վայզ2001 Ջոն Տերի2002 Կարլո Կուդիչինի2003 Ջանֆրանկո Զոլա2004 Ֆրենկ Լեմպարդ2005 Ֆրենկ Լեմպարդ2006 Ջոն Տերի2007 Մայքլ Էսսյեն2008 Ջո Քոուլ2009 Ֆրենկ Լեմպարդ2010 Դիդիե Դրոգբա ՏարիՀաղթող2011 Պետր Չեխ2012 Խուան Մատա2013 Խուան Մատա2014 Էդեն Ազար2015 Էդեն Ազար2016 Վիլյան2017 Էդեն Ազար

 Մարզիչներ 

Այս մարզիչները ամենաքիչը մեկ մրցնանակ են շահել, երբ եղել են Չելսիի ղեկին։
ԱնունԺամանակամիջոցՄրցանակ Տեդ Դրեյք1952-1961Առաջին Դիվիզիոն, Քամյունիթի Շիլդ Տոմի Դոչերտի1962-1967Անգլիայի Գավաթ Դեյվ Սեկտոն1967-1974Անգլիայի Գավաթ, ՈւԵՖԱ Հաղթողների Գավաթ Ջոհն Նիլ1981-1985Երկրորդ Դիվիզիոն Ջոհն Հոլինս1985-1988Լիիրավ Անդամների Գավաթ Բոբի Կամպբել1988-1991Երկրորդ Դիվիզիոն, Լիիրավ Անդամների Գավաթ Ռուդ Գուլիտ1996-1998Անգլիայի Գավաթ Գիանլուչա Վիալի1998-2000Անգլիայի Գավաթ, Լիգայի Գավաթ, Քամյունիթի Շիլդ, Հաղթողների Գավաթ, ՈւԵՖԱ Սուպեր Գավաթ Ժոզե Մոուրինյո2004-2007
2013-20153 Պրեմիեր Լիգա, 3 Լիգայի Գավաթ, Անգլիայի Գավաթ, Քամյունիթի Շիլդ Գուս Հիդինգ2009Անգլիայի Գավաթ Կառլո Անչելոտտի2009-2011Պրեմիեր Լիգա, Անգլիայի Գավաթ, Քամյունիթի Շիլդ Ռոբերտո Դի Մատտեո2012Անգլիայի Գավաթ, Չեմպիոնների Լիգա Ռաֆայել Բենիտես2012-2013Եվրոպա Լիգա Անտոնիո Կոնտե2016-2018Պրեմիեր Լիգա Մաուրիցիո Սարի2018-2019Եվրոպա Լիգա Թոմաս Տուխել2021-2022Չեմպիոնների Լիգա, Սուպեր Գավաթ, Ակումբների Աշխարհի Գավաթ Գրահամ Փոթեր2023

 Մարզչական անձնակազմ 
Պաշտոն10268, 00.html Chelsea Management Chelsea FCԱնձնակազմՄարզիչ Անտոնիո ԿոնտեԱռաջին Թիմի Մարզչի Օգնական Անգելո Ալեսիո Ջանլուկա Կոնտե Սթիվ ՀոլլանդՏեխնիկական տնօրեն Միքայել ԷմենալոԴարպասապահների մարզիչ Ջանլուկա Սպինելի Էնրիկե ՀիլարիոԳլխավոր ֆիտնեսի մարզիչ Պաոլո Բերտելլի Ջուլիո Տոուս Քրիս ՋոնսՖիտնեսի մարզչի օգնական Կոնստանտինո ԿորատտիԱկումբի պատվիրակ Կարլո ԿուդիչինոԽորհրդատու անձնական մարզիչ/դիետոլոգ Տիբերիո ԱնկորաԱվագ սկաուտ Միկ ՄակԳիվենԳլխավոր բժիշկ Պակո ԲիոսկաԵրիտասարդության Առաջընթացի Նախագահ Նեիլ ԲաթՄինչև 21 տարեկանների թիմի մարզիչ Ադրիան ՎիվեշՄինչև 18 տարեկանների թիմի մարզիչ Ջոդի ՄորիսԽաղի Վերլուծող Ջեյմս Մելբուրն

 Չելսիի արդյունքները Պրեմիեր Լիգայում 
ՄրցաշրջանՏեղՄիավորներԽաղերՀաղթանակՊարտությունՈչ-ոքիԽփած գոլերԲաց թողած գոլերՏարբերությունը2016-20171933830358533 +522015-20161050381214125953 +62014-20151873826937332 +412013-20143823825767127 +442012-20133753822977539 +362011-2012664381810106546+192010-20112713821986933 +362009-201018638275610332 +712008-20093833825856824 +442007-200828538251036526+392006-200728338241136424+402005-20061913829457222+502004-20051953829817215+572003-20042793824776730+372002-200346738191096838+302001-200266438171386638+282000-2001661381710116845+231999-200056538181195334+191998-199937538201535730+271997-199846338203157143+281996-1997659381611115855+31995-19961150381214124644+21994-19951154421315145055-51993-19941451421312174953-41992-19931156421414145154-3

 Նվաճումներ 

 Պաշտոնական կայքի տվյալներով.

 Ազգային 
 Առաջին Դիվիզիոն / Պրեմիեր Լիգա
 15px|Ոսկե մեդալակիր Չեմպիոն (6)։ 1954-55, 2004-05, 2005-06, 2009-10, 2014-15, 2016-17
 15px|Արծաթե մեդալակիր Փոխ-չեմպիոն (3)։ 2003-04, 2006-07, 2007-08, 2010-11
 Երկրորդ Դիվիզիոն
 15px|Ոսկե մեդալակիր Չեմպիոն (2)։ 1983-84, 1988-89
 15px|Արծաթե մեդալակիր Փոխ-չեմպիոն (5)։ 1906-07, 1911-12, 1929-30, 1962-63, 1976-77
 30px Անգլիայի գավաթ
 15px|Ոսկե մեդալակիր Հաղթանակ (7)։ 1969-70, 1996-97, 1999-00, 2006-07, 2008-09, 2009-10, 2011-12
 15px|Արծաթե մեդալակիր Եզրափակչի մասնակից (4)։ 1914-15, 1966-67, 1993-94, 2001-02
 30px Անգլիայի լիգայի գավաթ
 15px|Ոսկե մեդալակիր Հաղթանակ (5)։ 1965, 1998, 2005, 2007, 2015
 15px|Արծաթե մեդալակիր Եզրափակչի մասնակից (2)։ 1971, 2008
 30px Անգլիայի սուպերգավաթ
 15px|Ոսկե մեդալակիր Հաղթանակ (4)։ 1955, 2000, 2005, 2009
 15px|Արծաթե մեդալակիր Եզրափակչի մասնակից (5)։ 1970, 1997, 2006, 2007, 2010
 Լիիրավ Անդամների Գավաթ
 15px|Ոսկե մեդալակիր Հաղթանակ (2)։ 1985-86, 1989-90

 Միջազգային 
 30px Չեմպիոնների Լիգա
 15px|Ոսկե մեդալակիր Չեմպիոն(1)։ 2011-12
 15px|Արծաթե մեդալակիր Ֆինալիստ (1)։ 2007-08
 Եվրոպայի Լիգա
 15px|Ոսկե մեդալակիր Չեմպիոն(1)։ 2012-13
 30px ՈՒԵՖԱ Գավաթակիրների Գավաթ
 15px|Ոսկե մեդալակիր Հաղթանակ (2)։ 1970-71, 1997-98
 ՈՒԵՖԱ Սուպեր գավաթ
 15px|Ոսկե մեդալակիր Հաղթանակ (1)։ 1998

 Ակումբի Նախագահներ 
Սկսած 1905 թվականից ակումբն ունեցել է 10 նախագահ։ Ակումբի առաջին նախագահը Կլոդ Կիրբին էր, որը այդ պաշտոնում ամենաերկարը մնաց` 30 տարի` սկսած 1905 թվականից մինչև 1935 թվականը, սակայն նրա պաշտոնավորման ընթացքում ակումբը ոչ մի մրցանակ չի շահել։ Այլ հայտնի նախագահներ էին Ջո Միրսը, ակումբի նախագահ Ջոզեֆ Միրսի որդին և Բրայան Միրսը՝ Ջոի որդին և Ջոզեֆի թոռը։ Ջո Միրսի 26 տարվա պաշտոնավորման ընթացքում Չելսին շահել է 3 մրցանակ` ստանալով 1 Առաջին Դիվիզիոնի, 1 Անգլիայի Սուպերգավաթի և 1 Անգլիայի Լիգայի տիտղոսներ։ Իսկ Բրայանի 12 տարվա պաշտոնավորման ընթացքում ակումբը հաղթել է 1 Անգլիայի Գավաթի և 1 ՈւԵՖԱ Գավաթակիրների Գավաթի խաղերում:

Ամենահաջողված նախագահներն էին Կեն Բեյթսը և Բրյուս Բակը. յուրաքանչյուրի օրոք ակումբը շահել է 10-ական գավաթ։ Բեյթսի 22 տարվա պաշտոնավորման ընթացքում 10 տիտղոս` 8 ազգային և 2 պաշտոնական։ Բեյթսը նաև թիմի համար կարողացավ պահպանել Սթեմֆորդ Բրիջը։ Ներկայիս նախագահն է Բրյուս Բակը։ Նա նախագահ է դարձել 2004 թվականին` այն բանից հետո, երբ Ռոման Աբրամովիչը գնել է թիմը, մինչ այդ նա փաստաբան էր Սիբնյեֆծ կազմակերպությունում, որը պատկանում էր Աբրամովիչին, մինչև վաճառելը Գազպրոմին 2005 թվականին։ Չելսին ունի նաև ցմահ նախագահ՝ հայտնի դերասան և լորդ Ռիչարդ Ատենբորոն։ Ատենբորոն ակումբին էլ միացել 1969 թվականին, նա մնաց որպես ակումբի տնօրեն մինչև 1982 թվականը, երբ նա դարձել է ակումբի ցմահ փոխնախագահ, իսկ 2008 թվականին դարձել է ցմահ նախագահ։

 Նախագահների ցանկ 
ՏարիՆախագահ1905-1935Կլոդ Կիրբի1935-1936 Չառլզ Պռատ1936-1940 Չառլզ Կրիսպ1940-1966 Ջո Միրս1966-1968 Չառլզ Պռատ կրտսեր1968-1969 Լեն Ուիտլի1969-1981Բռայան Միրս1981-1982 Չառլզ Կադոգան1982-2004 Կեն Բեյթս 2004-ներկաԲրյուս Բակ

 Ակումբի տնօրինություն 
Սեփականատեր Ռոման ԱբրամովիչՆախագահ Բրյուս ԲակՊատվավոր նախագահ Լորդ Ռիչարդ ԱտենբորոուԳլխավոր գործադիր Ռոն ԳուրլեյՖինանսների նախագահ Կրիս ԱլեքսանդրՆախագահների խորհուրդ Էուգեն ՏենեբաումԱկումբի քարտուղար Դավիդ ԲարնարդԸնկերության քարտուղար Ալան Շոու

 Ծանոթագրություններ 

 Արտաքին հղումներ 
 Չելսի ՖԱ-ի պաշտոնական կայքէջը 
 Չելսի ՖԱ-ի մասին տեղեկություն Պրեմիեր Լիգայի պաշտոնական կայքէջի վրա  
 Չելսիի մասին տեղեկություն Պրեմիեր Լիգայի հայալեզու կայքէջում 

Կատեգորիա:1905 հիմնադրումներ Անգլիայում
Կատեգորիա:1905 հիմնադրված ֆուտբոլային ակումբներ
Չելսի
Կատեգորիա:Անգլիայի Պրեմիեր լիգայի ակումբներ
Կատեգորիա:Լոնդոնի ֆուտբոլային ակումբներ
Կատեգորիա:Չելսի ՖԱ
Կատեգորիա:Ֆուտբոլի Անգլիայի գավաթակիրներ